Sara Miquel

**Sara Miquel García** (Girona, Katalunia, 1984ko abuztuaren 22a) gironar aktorea, dantzaria eta modeloa da, TVEko bazkalosteko *Acacias 38* telenobelan Cayetana Sotelo-Ruz pertsonaia antzezteagatik ezaguna.

## Bizitza 
Sara Miquel García Gironan jaio zen, 1984an, eta alaba bakarra da.

Psikologiako ikasketak egiten hasi zen, gurasoek ez zutelako nahi dantzan aritzerik, ez zutelako uste benetako karrera zenik.

Azkenean, geroxeago, psikologia karrera hori bertan behera utzi zuen, familiari esan barik.

Emanaldietan ere aritu da, bere paperik garrantzitsuena eta ezagunena Televisión Españolako *Acacias 38* eguneroko telesaileko gaiztoarena da. Serie horretan Cayetana Sotelo-Ruz izan zen ia 3 urtez eta 581 kapitulutan parte hartu zuen.

### Bizitza pertsonala 
2018ko irailaren 15ean ezkondu zen , eta 2019ko azaroaren 13an izan zuen lehen semea, Alex.

### Aktore ibilbidea 
2009. urtean, *Pelotas* telesailean parte hartu zuen, Tere pertsonaia antzeztuz.

Urte berean, *Mala suerte* izeneko film labur batean jardun zuen.

Hurrengo urtean, 2010ean, bi telesailetan parte hartu zuen, lehenengoa *Malsons SL* izan zen Lidia eta Clara pertsonaia interpretatuta; bestea *Ruta 66* izan zen eta paper nagusietako bat interpretatu zuen, Anna, Sergi Cervera lankidearekin batera.

2012an, Sara Miquelek *El sexo de los ángeles* filmean parte hartu zuen, Xavier Villaverdek zuzendutako filmean.

2014an Sara pertsonaia izan zen Telecincon emititutako *B&b, de boca en boca* telesailean.

2015etik, Cayetana Sotelo-Ruz pertsonaia izan zen, *Acacias 38* Espainiako Telebistaren eguneroko  bazkalosteko telesaileko gaiztoa, eta paper hori egiten jarraitu zuen 2017ra arte; gero, kapitulu gutxi batzuetarako itzuli zen, 2019aren amaieran.

2016an, eta *Acacias 38* telesailean egin zuen paperarengatik, *Telepasión 2016: Va de cine* telebista saioan agertu zen, urte bereko gabon gauean.

2016an beste film labur batean hartu zuen parte, *Polychrome* filmean.

## Filmografia 
### Antzerkia 
### Telebista 
#### Telebistako serieak 
#### Filmak 
#### Shorts (film laburrak) 
#### Telebista-programak 
## Cayetana Sotelo-Ruz pertsonaia 
*Acaciak 38* telesailean izan zuen Sara de Cayetana Sotelo-Ruz rolari esker ezagutzen du jende askok. Pertsonaiaren laburpena hauxe da:

Cayetanak ez zuen bizitza erraza izan, txikitan sute bat jasan behar izan zuen eta horregatik Cayetana deitzen hasi zen, lehen Anita deitzen baitzen. Bere neskamea, Fabiana, bere benetako ama zen, bere aitarekin, Jaime Aldayrekin, harreman bat izan baitzuen. Cayetana Ponce de la Sernarekin ezkontzekoa zen, baina azkenean hil egin zen eta promesa baten ondorioz, bere anaiarekin, Germán de la Sernarekin ezkondu zen, nahiz eta telesailak aurrera egin ahala anaia Manuelaz, aurretik Carmen zeritzanaz, maitemindu zen. Neskameak ere ez zuen bizitza errazik izan, hortaz, Cayetanaren etsaia zen.

Cayetana andreak alaba bat zuen, Carlota izenekoa, eta 10 urte besterik ez zituela hil egin zen. Orduan, German jauna auzotik kanpo zegoen, Manuelarekin, eta Cayetanak alaba txikia gaixotu nahi izan zuen senarra itzul zedin, baina azkenean hil egin zuen, gehiegizko dosia emateagatik. Gero, Manuelari Leporatu zion alabaren heriotzaren errua.

Geroago, bere irakasle ohiari, Urulari (azkenean Cayetanaren aitarekin ezkonduta zegoena), Manuela hiltzeko agindu zion, hura pozoituz, German berriro ere berarekin egon zedin. German, ostera, Manuela hiltzen zela konturatu zen eta bere buruaz beste egiteko eta benetan maite zuen emakumearekin, Manuelarekin, alde egiteko (hiltzeko) pozoi bera hartzea erabaki zuen. Horregatik, Ursula eta Cayetana ziren German de la Sernaren heriotzaren zeharkako erantzuleak.

Geroago, Teresa Sierra izeneko neskame bat ezagutu zuen, benetako Cayetana Sotelo-Ruz, bera eta Anita (Cayetana) neskatoak zirenean sutean egon zena, baina memoriarik gabe eta ostatu batean amaitu zuena. Arrazoi ezezagunengatik, Teresak leherketa batetik salbatu ondoren harekin kidetasuna sentitu zuen. Beraz, lagunak izan ziren berriz, baita sute batetik salbatzen ere, Cayetanak Ursularen bitartez benetako Cayetana Teresa zela jakin zuen arte. Orduan, Jaime eta Fabianaren alabak auzoari Fabiana bere ama zela eta Teresa itxurak egiten aritu zela esatea erabaki zuen.

Telesailaren bukaeran, bere aita ezagutu zuen, Jaime, eta, biak Teresarekin zeudenean, Cayetanak sastakatu berri zuena, Ursulak bonba bat jarri zuen Anitaren etxean (Cayetana), Teresa hiltzear egon zen bonbaren ondorioz; Jaime, ostera, ibili ezinik eta  hitzik egin gabe utzi zuen, eta Cayetana, —nahiz eta inoiz ez ikusi—, (teorian) hil egin zuen bonbak, zigorrik ez izateko.

2019aren amaieran itzuli zen telesailera, Ursulak Genoveva Salmeróni zerbitzatzen ari zenean zituen 'amets' batzuengatik. Genoveva Salmerón seriearen beste gaizto bat zen, 10 urteko aldi baterako jauziaren ostean agertu zena, eta Acacias 38ko lehen gaiztoa baino gaziztoagoa izan nahi zuena.

Telesailaren zazpigarren eta azken denboraldian, Cayetana bizirik zegoela baieztatzu zen, Gabriela Salmerónen aliatua izan zela ere deskubritu zen, honen ama, Genoveva Salmerón, akabatzeko, bere gaiztakeriak zutik jarraitzen zuela erakutsita, ia hogei urte Acacias auzoari hilda zegoela pentsarazi ostean.

## Erreferentziak 
## Kanpo estekak 
* https://www.instagram.com/saramiquel
* https://twitter.com/SaraMiquel11
* (0 URLa)